Festiviteten ble bygget som kulturhus og for andre arrangementer, og inneholdt teatersal, dampbad og folkebad fra starten. Bygningen har sine nærmeste paralleller i samtidige opera- og teaterbygninger i beaux arts i Europa og USA, som Frankfurter Alte Oper fra 1880. Bygningen sto ferdig i 1891, og ble innviet på Henrik Ibsens fødselsdag den 20. mars. Ibsen var invitert til åpningen, men var forhindret fra å komme.